Александър Одоевски
Познаваш ги
обичани от мен…

Превод от руски: Кирил Кадийски, —

chitanka.info

Познаваш ги — обичани от мен…

аз с тях делил съм всеки черен ден.

Познаваш ги! Ръцете благородни

си стискал, разговорът дружен с тях,

познат на моя дух, от теб разбрах

и пак дочух аз тия звуци родни,

като че ли зад моя бащин праг

аз бях сред верните другари пак.

Тъй пътници, към Божи гроб поели,

през пясъчния огнен океан

вървят… и палми с извори запели

ги мамят… сладкият миражен блян

ги омагьосва; но усещат сила

и продължава бедният керван,

забравил за пламтящата могила.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.